**Titulli/Grada: Prof i Asoc.**

**Emër Mbiemër: Mihallaq Qirjo**

I punësuar me kohë të plotë si personel akademik me kohë të plotë pranë Departamentit të Biologjisë, të Fakultetit të Shkencave të Natyrës, Universiteti i Tiranës.

Ka një përvojë pune 35 vjeçare si pedagog në lëndët e Ekologjisë dhe Ekologjisë së Ekosistemeve. Gjithashtu, drejton kurset e Edukimit për Zhvillimin e Qëndrueshëm në disa Programe Studimi Master të Mësuesisë.

Pas diplomimit në UT në vitin 1990, studimet pasuniversitare dhe ato doktorale lidhen me fushat e kërkimit shkencor të Ekologjisë së Aplikuar për ekosistemet natyrore, dinamikën e popullatave dhe biodiversitetin dhe ndikimin e ndryshimeve klimatike mbi ekosistemet natyrore.

Ka mbrojtur titullin akademik Profesor i Asociuar në vitin 2004.

Ka mbi 35 artikuj dhe referime shkencore. Ka dhënë kontribut si autor për hartimin e teksteve mësimore si Etologjia (2002), Ekologjia e Ekosistemeve (Leksione të shkruara) dhe bashkëautor i Paketa e Gjelbërt (2006), Paketa e Ajrit (2015), Paketa e Gjelbërt Junior (2018).

Drejtues dhe kontribues në shumë programe kombëtare dhe rajonale për zhvillimin e politikave të menaxhimit mjedisor në fushën e menaxhimit të mbetjeve, burimeve ujore, biodiversitetit dhe ndryshimeve klimatike, financuar nga AKKSHI, Programi Erasmus, Akademia e Shkencave të Shqipërisë, etj. Eshtë anëtar i Redaksisë së Mjedisit, pranë Akademisë së Shkencave, për hartimin e Fjalorit Enciklopedik Shqiptar prej vitit 2024 e në vijim.

Ka shërbyer në pozicione drejtuese të UT si Kryetar i Komisionit të Apelimit (2014-2019), anëtar i Këshillit të Etikës prej vitit 2020-2022 dhe Kryetar i këtij Këshilli në periudhën 2023-2025. Ka drejtuar Zyrën përfaqësuese për Shqipërinë të Qendrës Rajonale të Mjedisit për Evropën Qendrore dhe Lindore (1994-2018) dhe mbajtur pozicionin e Zëvendës Drejtorit të Përgjithshëm në Budapest, Hungari në periudhën 2016-2017.